Pell emañ tarzh an deiz choazh pa erru an tren. Diskenn a ra an nebeud tud. Neus den ouzh o gortoz. An tad-kozh a seblant kollet. E-unan emañ. Mont a ra kuit, e sach bihan gantañ. Steuziet eo ar vaouez ; gant ar studier marteze,  piv oar ar pezh a zo choarvezhet e-kerzh e gousk. Hogen nen deus ket amzer da goll amañ. Vil ha lous eo karter an ti-gar. Perak e vez ken gris bepred ? Louet an tiez, louet ar mogerioù, louet an holl savadurioù, louet ha louedet.